open-index/open-wikipedia-markdown huggingface dataset:
جانکی بائی

**جانکی بھوسلے** (سابقہ گوجر)  (1675ء – 2 مارچ 1700ء) مرہٹہ سلطنت کی ملکہ اور چھترپتی راجا رام اول کی زوجہ تھیں۔ جانکی بائی مرہٹہ سلطنت کے سپہ سالار اور رئیس جرنیل پرتاپ راؤ کی بیٹی تھیں۔ ان کے والد 24 فروری 1674ء کو نیساری کے مقام پر مغلوں سے جنگ کرتے ہوئے مارے گئے۔ اس وقت کے مرہٹہ سلطنت کے چھترپتی شیواجی کو جب اپنے اس قابل سالار کی موت کی خبر ملی تو انھیں سخت ملال ہوا۔

پرتاپ راؤ کی وفات کے بعد شیواجی نے اپنے دوسرے فرزند دس سالہ راجا رام کا پانچ سالہ جانکی بائی سے بیاہ کیا۔ 7 مارچ 1680ء کو رائے گڑھ قلعہ میں دھوم دھام سے دونوں کی شادی ہوئی۔ اس شادی کے محض پچیس دن بعد جانکی بائی کے خسر چھترپتی شیواجی 3 اپریل 1680ء کو دار فانی سے کوچ کر گئے۔

## وفات
2 مارچ سنہ 1700ء کو مختصر سی علالت کے بعد راجا رام اول محض تیئس برس کی عمر میں جل بسے۔ راجا رام کی آخری رسومات ادا کرتے وقت جانکی بائی نے خود کو اپنے شوہر کی چتا میں جلا کر خاک کر دیا اور یوں وہ ستی ہو گئیں۔
## حوالہ جات

زمرہ:1700ء کی وفیات
زمرہ:ہندوستانی ہمسر ملکائیں
زمرہ:سترہویں صدی میں ہندوستانی خواتین
زمرہ:1675ء کی پیدائشیں
زمرہ:مرہٹہ سلطنت کی خواتین
زمرہ:سترہویں صدی کی ہندوستانی شخصیات
زمرہ:ویکی ڈیٹا سے مختلف مختصر وضاحت
حنا خان

**حنا خان** (پیدائش 2 اکتوبر 1987ء) ایک بھارتی ٹیلی ویژن اداکارہ ہے۔ وہ یہ رشتہ کیا کہلاتا ہے میں اکشرا کا کردار نبھانے کے لیے مشہور ہیں۔ بھارتی ٹیلی ویژن انڈسٹری میں سب سے زیادہ پیسے لینے والی اداکاراؤں میں سے ایک ہے۔ حنا کلرز ٹی وی کے ریالٹی شوز فیئر فیکٹر: خطروں کے کھلاڑی 8 اور بگ باس 8 دونوں میں دوسرے نمبر پر آئی تھی۔

## ابتدائی اور نجی زندگی
حنا خان سری نگر، جموں و کشمیر میں پیدا ہوئی تھی۔ اس کے گھر میں افراد کی تعداد چار ہے اس کے والدین، وہ خود اور اس کا چھوٹا بھائی عامر خان جو ایک ٹریول ایجنسی کا مالک ہے اس نے سنہ 2009ء میں گرگاؤں، دہلی کے سی سی اے اسکول آف منیجمنٹ سے ایم بی اے کیا ہے۔ حنا یہ رشتہ کیا کہلاتا ہے کہ سابق سپر وائزر پروڈیوسر روکی جیسوال کو 2014ء سے ڈیٹ کر رہی ہے۔ اس نے بگ باس 11 میں بتایا تھا کہ وہ دمہ کے مرض میں مبتلا ہے۔

## کیریئر
حنا خان ٹیلی ویژن میں 2009ء میں قدم رکھا اور پہلی بار بھارتی ڈرامے یہ رشتہ کیا کہلاتا ہے میں اکشرا کا کردار نبھایا، اس ڈرامے میں طویل 8 سالوں تک کام کرنے کے بعد اس نے 2016ء میں فیصلہ کیا کہ وہ شو چھوڑ کر دوسرے منصوبوں کا سوچے گی۔ سنہ 2013ء، 2014، 2015، 2016، اور 2017ء میں ایسٹرن آئی نے حنا خان کو 50 سب سے زیادہ حسین و دلکش ایشیائی خواتین کی فہرست میں شامل کیا تھا۔ سنہ 2014ء میں MensXP.com، مردوں کے لیے ایک بھارتی لائف اسٹال کی ویب سائٹ نے ”بھارتی ٹیلی وژن کی 35 حسین و دلکش اداکاراؤں“ کی فہرست میں اس کا نام آٹھویں نمبر پر رکھا تھا۔ Rediff نے ”ٹیلی ویژن کی دس بڑی اداکاراؤں“ کی فہرست میں اس کو چوتھے نمبر پر شامل کیا تھا۔ سنہ 2017ء میں اس نے کلرز ٹی وی کے شو فیئر فیکٹر: خطروں کے کھلاڑی سیزن 8 میں حصہ لیا تھا اور وہ اس میں دوسرے نمبر پر آئی۔  30 ستمبر 2017ء میں اس نے بگ باس 11 کے گھر میں ایک معروف شخصیت کے طور پر قدم رکھا۔ وہ بگ باس کے شو میں دوسرے نمبر پر آئی جبکہ شلپا شنڈے بازی لے اڑی۔ بگ باس 11 میں حنا کو شیر خان کے خطاب سے نوازا گیا تھا۔ اورمیکس میڈیل کی جانب سے نومبر 2017ء میں حنا خان کو بگ باس 11 کی سب سے چہیتی شخصیت قرار دیا گیا۔ 25 دسمبر کو Sabras Radio نے حنا ”2017ء کی 30 معروف ترین شخصیات“ میں سے ایک قرار دیا۔ بز ایشیا نے بھی حنا کو 2017ء کی من پسند اداکارہ قرار دیا۔ حنا نے 2017ء کی موسٹ اسٹائلش ٹی وی اداکارہ کے لیے پنک ویلاز ایوارڈ جیتا۔ 25 جنوری 2018ء کو ہندوستان ٹائمز اسٹائل ایوارڈز کے موقع پر اس نے موسٹ اسٹائلش ٹی وی پرسنیلٹی ایوارڈ جیتا۔

## مزید دیکھیے
* ہندی ٹیلی ویژن اداکاراؤں کی فہرست
* بھارتی ٹیلی ویژن اداکاراؤں کی فہرست

## حوالہ جات

## بیرونی روابط

* 

زمرہ:بقید حیات شخصیات
زمرہ:بگ باس شرکا
زمرہ:بگ باس کے شرکا
زمرہ:بھارتی ٹیلی ویژن اداکارائیں
زمرہ:جموں و کشمیر کی اداکارائیں
زمرہ:سری نگر کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:کشمیری اداکار
زمرہ:کشمیری شخصیات
زمرہ:ہندی ٹیلی ویژن کی اداکارائیں
زمرہ:1987ء کی پیدائشیں
زمرہ:بھارتی ریئلٹی ٹیلی ویژن سیریز کے شرکا
زمرہ:2 اکتوبر کی پیدائشیں
زمرہ:ہندی سنیما کی اداکارائیں
زمرہ:کشمیری اداکارائیں
بھارت میں جین مت

**[[جین مت]]** بھارت کا قومی اقلیتی مذہب ہے، جس کے پیروکار بھارت بھر میں پائے جاتے ہیں۔

2011ء کی مردم شماری شماری کے مطابق، بھارت کی 1.21 بلین آبادی میں سے صرف 4,451,753 جین ہیں، ان کی اکثریت ریاست مہاراشٹر، راجستھان، گجرات اور مدھیہ پردیش میں ہے، البتہ، تعداد کی بنسبت جین مت کا بھارت کی آبادی پر اثرات بہت زیادہ ہیں۔ 35 میں سے 34 ریاستوں اور وفاق کے زیر انتظام علاقے سوائے لکشادیپ جین مت کی آبادی موجود ہے۔ ریاست جھارکھنڈ، 16،301 جینوں کی آبادی کے ساتھ شیکھرجی کی زیارت بھی موجود ہے۔

## جین مت کی ہندوستان میں علمی خدمات

ہندوستانی تاریخ میں جین مت اس لحاظ سے ممتاو ہے کہ اس کس مذہبی رہنماؤں نے قدیمی دور سے ہی مذہبی علوم کے علاوہ دوسرے دنیاوی اور عملی علوم کو بھی اپنی توجہ کا مرکز بنائے رکھا۔ جین عالموں نے جین عقائد، جین فلسقہ اور جین اخلاقی تعلیمات کے علاوہ فن ڈراما نویسی، رزمیہ نگاری، سوانح عمریاں، شعری مجموعے، لغت نویسی، مختلف زبانوں کی صرف ونحو، لوک کتھاؤں، ناول، موسیقی، ریاضی، علو نجوم، علم ہیئت، جغرافیہ، طب اور فلسفہ پر کثیر تعداد میں کتابیں تصنیف کیں اور اس طرح قدیم ہندوستان میں جن علاقوں میں بھی وہ پھلے پھولے وہاں علم و فن کا چراغ روشن رکھا۔ اس صمن میںپہلی صدی عیسوی سے لے کر دسویں صد عیسوی تک، کرناٹک اور جنوبی اندوستان کی دوسری ریاستوں میں دکامبر فرقے کے عالموں اور آٹھوین صدی عیسویں سے لے کر بارہویں دصی عیسوی تک، گجرات اور راجستھان کے سوئتا فرقے کے عالموں کا خصوصی طور پر ذکر کیا جا سکتا ہے۔

پہلی قسم کے عالموں میں کنڈاکنڈا (پہلی صدی عیسوی) اماسوامی (دوسری صدی عیسوی)، سمنت بدھرا (پانچویں صدی عیسوی)، دیونندی، کالنکا (ساتویں- آٹھوین صدی عیسوی)، دیواکر اور گنویر پنڈت (تامل ناڈو)، گرادتیہ (نویں صدی عیسوی) جس نے کہ آٹھ ہزار اشلوک پر مبنی سنسکرت میں آیوروویدک طب پر ایک ضخیم کتاب لکھی ہے، مہاویر اچاریہ (نویں صدی عیسوی) جس نے 850ء کے قریب علم ریاضی پر ایک معرکہ آرا کتاب **گنٹرت سارسنگرہ** لکھی، جس میں علاوہ اور کئی اہم دریافتوں کے بڑے عددوں کے حساب کے لیے **لوگا روم** کا طریقہ بھی سمجھایا گیا ہے۔ اور دسوین صدی عیسوی کے نیمی چندر جس کی **احوال عالم** (کاسمو گرافی) اور جین فلسفہ پر کتابیں ہیں، شامل ہیں۔

## جین مت بلحاظ ریاست
جین مت بطور مذہب پورے بھارت میں پایا جاتا ہے۔ مختلف ریاستوں میں جین مت مختلف ہے، لیکن بنیادی اقدار ایک ہی ہیں۔
* آسام میں جین مت
* بنگال میں جین مت
* دہلی میں جین مت
* گجرات میں جین مت (جین مت)
* راجستھان میں جین مت (مارواڑی جین)
* کرناٹک میں جین مت
* کیرلا میں جین مت
* مہاراشٹر میں جین مت (مراٹھی جین)
* ممبئی میں جین مت
* شمالی کرناٹک میں جین مت
* تامل نادو میں جین مت (تامل جین)
* تولو ناڈو میں جین مت (جین بنٹ)
* اتر پردیش میں جین مت

## 2011ء بھارت کی مردم شماری

## مزید دیکھیے

* جین مت

## ملاحظات

## حوالہ جات
* 
* 
* Elst, K. (2002)۔ Who is a Hindu?: Hindu revivalist views of Animism, Buddhism, Sikhism, and other offshoots of Hinduism. 

زمرہ:جین مت بلحاظ ملک
زمرہ:بھارت میں مذہب
زمرہ:جین برادری
زمرہ:بھارت میں جین مت
زمرہ:ویکی ڈیٹا سے مختلف مختصر وضاحت
بھونسلے

**بھونسلے** یا **بھوسلے** مرہٹہ قبائلی نظام میں ایک معروف قبیلہ یا گروہ ہے۔ گوکہ اس قبیلے کی اصل روایت سپہ گری رہی ہے، تاہم اس کے بہت سے افراد ہندوستان کی متعدد ریاستوں کے حکمران بھی رہے جن میں سب سے مشہور حکمران اور مرہٹہ سلطنت کے بانی شیواجی تھے۔ مرہٹہ سلطنت نے اپنے عہد عروج میں مغلیہ سلطنت کو ناکوں چنے چبوا دیے تھے اور اس وقت کے ہندوستان میں ایک نمایاں سیاسی و فوجی قوت بن کر ابھی تھی۔

شیواجی کے جانشین چھترپتی اور مہاراجا کے القاب کے ساتھ تخت سلطنت پر متمکن ہوتے اور اپنے دار الحکومت ستارا سے حکمرانی کرتے رہے، تاہم شاہو اول کے عہد حکومت میں سلطنت کے سیاہ سفید کے عملاً مالک اور مختار کل پیشوا بن گئے تھے۔ پیشوا مرہٹہ سلطنت میں وزیر اعظم کا منصب ہوا کرتا تھا، گوکہ یہ منصب انتظامی تھا اور اس پر تقرری چھترپتی کے حکم سے ہوتی تھی لیکن جلد ہی یہ منصب بھی موروثی بن گیا اور مرہٹہ چھترپتی کٹھ پتلی حکمران ہو گئے۔ ستارا کے بھونسلے حکمرانوں کے علاوہ بھونسلے قبیلے کے دوسرے افراد نے کولہاپور میں چھترپتی حکمرانوں کی علاحدہ شاخ کی داغ بیل ڈالی، نیز اٹھارویں صدی عیسوی میں موجودہ صوبہ مہاراشٹر کے شہر ناگپور میں مہاراجا کے لقب سے بھونسلوں نے برسوں حکمرانی کی۔

سنہ 1818ء میں تیسری اینگلو مرہٹہ جنگ کے موقع پر انگریزوں کے ہاتھوں شکست فاش کھانے کے بعد بھونسلوں کے چار شاہی سلسلے انگریزوں کی بالادستی کو تسلیم کرتے ہوئے اپنی اپنی نوابی ریاستوں کے حاکم رہے۔ ان حکمرانوں کو اپنی ریاستوں میں خود مختاری حاصل تھی۔ انیسویں صدی عیسوی کے وسط میں ستارا، تنجاور اور ناگپور کی ریاستیں براہ راست برطانوی راج کے زیر نگین آگئیں کیونکہ ان کے حکمرانوں نے اپنے پیچھے کوئی مرد وارث نہیں چھوڑا تھا۔ تاہم انگریزوں نے برائے نام القاب کے استعمال کی اجازت باقی رکھی۔

سنہ 1947ء میں آزادی ہند تک ریاست کولہاپور کی خود مختاری برقرار تھی، سنہ سینتالیس میں کولہاپور کے حکمرانوں نے حکومت ہند میں اپنے آپ کو ضم کر لیا۔ بھونسلوں کی زیر نگین رہنے والی مشہور ریاستوں میں ریاست اکل کوٹ،  ریاست ساونت واڑی اور بارشی کا بھی شمار ہوتا ہے۔
## حوالہ جات

زمرہ:مراٹھا قبائل
زمرہ:مراٹھی زبان کے خاندانی نام
زمرہ:ہندو شاہی سلاسل
زمرہ:ہندوستانی خاندانی نام
زمرہ:مہاراشٹر
زمرہ:ویکی ڈیٹا سے مختلف مختصر وضاحت
زمرہ:خاندان اشرافیہ
زمرہ:بھارت کے نسلی گروہ
انارکلی آف آراہ

**انارکلی آف آراہ** (معنی:آراہ کی انارکلی) ایک بھارتی فلم ہے جسے شروعاتی فلم کار اَوِناش داس نے لکھ کر ہدایت کی۔ اس فلم میں سورا بھاسکر نے بہار کے قصبہ آراہ کی ایک رقاصہ کا کردار ادا کیا۔ اس فلم میں انارکلی کے وائس چانسلر کے ساتھ ہونے والے جھگڑے کی کہانی بیان ہوئی ہے۔ 24 مارچ 2017ء میں اس فلم کا اجرا ہوا ہے۔ اس فلم کی کارکردگی کے پیشِ نظر سورا کو 63 واں فلم فیئر ایوارڈ کے موقع پر بہترین اداکارہ (تنقیدی) کے لیے نامزد کیا گیا۔

## پلاٹ
انارکلی آف آرہ انارکلی کی کہانی ہے جو زندگی گزارنے کے لیے عوامی تقریبات میں دوغلے معنی رکھنے والے گانے گا کر ناچتی ہے۔ ایک اسٹیج شو کے دوران وائس چانسلر دھرمیندر چوہان کے مدِّ مقابل آتی ہے جو انارکلی کو پریشان کرنے کی کوشش کرتا ہے۔ یہ دونوں کے درمیان کشیدگی بڑھاتا ہے۔ دھرمیندر کے ہاتھ میں اقتدار ہے، لیکن انارکلی اپنی زندگی میں درپیش چنوتیوں سے ہار مان لینے سے انکار کر دیتی ہے اور سختی سے دفاع کرنے کا فیصلہ کرتی ہے۔

## اداکاری کے ستارے

* سورا بھاسکر - انارکلی
* سنجے مشرا - وائس چانسلر  دھرمیندر چوہان
* پنکج ترپاٹھی - رنگیلا
* اشتیاق عارف خان - ہرامان تواری
* وجے کمار - انسپکٹر چلبل پانڈے
* اپسیتا چکرابرتی سنگھ - چمکی رانی
* منموہن جوشی - فیاض بھائی
* ابھیشیک شرما - سکھیلال سپاہی 
* وشواس بھانو - دکھیلال سپاہی
* میور مور - انور
* نتن اروڑا - اسٹوڈیو کا مالک

## فلم سازی
فلم انارکلی آف آراہ کے ہدایتکار اوناش داس کے مطابق اس نے ایک بار بھوجپوری لوک فنکارہ تارابانو فیض آبادی کا ایک موسیقی ویڈیو دیکھا جس میں وہ ایک نغمہ *ہرے ہرے نیبوا* گا کر ناچتی ہے، جس سے اسے اس فلم کی فلم سازی کی طرف مائل کر دیا۔
## انتخابِ اداکار
پہلے وفلم انارکلی آف آراہ کے مرکزی کردار انارکلی کے لیے رچا چڈا کو نامزد کیا تھا۔ لیکن اس نے اس فلم میں اداکاری نبھانے سے انکار کر دیا۔ اس کی وجہ یہ تھی کہ اوناش داس ایک شروعاتی فلمی ہدایتکار ہے اور اس کی ریلیز ہونے کی بھی امید نہیں کیونکہ اس وقت رچا 
جن فلموں میں کام کر رہی تھی ان کے مقابلے یہ کم تخمینہ والی فلم تھی۔

## موسیقی و نغمے

فلم انارکلی آف آراہ میں کل دس نغمے ہیں جن کی موسیقی کی کمپوزنگ روہت شرما نے کی ہے اور رام کمار سنگھ، رویندر رندھاوا، پرشانت انگول، ڈاکٹر ساگر اور اوناش داس نے فلم کے لیے نغمے لکھے۔

## اعزازات و نامزدگیاں

## حوالہ جات

## بیرونی روابط
* 
* 

زمرہ:2010ء کی دہائی کی مزاحیہ فلمیں
زمرہ:2010ء کی دہائی کی ہندی زبان کی فلمیں
زمرہ:بھارتی فلمیں
زمرہ:بھارتی مزاحیہ فلمیں
زمرہ:بہار میں ہونے والے واقعات پر فلمیں
زمرہ:ہندی زبان کی فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:2017ء کی مزاحیہ فلمیں
زمرہ:ایک آئٹم نمبر والی فلمیں
بھارت میں 1969ء

## حکومتی عہدے دار

* ذاکر حسین— صدر بھارت، 13 مئی 1967ء تا 3 مئی 1969ء
* وی وی گیری— نگران صدر بھارت، 3 مئی 1969ء تا 20 جولائی 1969ء
* محمد ہدایت اللہ— نگران صدر بھارت، 20 جولائی 1969ء تا 24 اگست 1969ء
* وی وی گیری— صدر بھارت، 24 اگست 1969ء تا 24 اگست 1974ء
* اندرا گاندھی— وزیراعظم بھارت، 24 جنوری 1966ء تا 24 مارچ 1977ء
* محمد ہدایت اللہ— منصف اعظم بھارت، 25 فروری 1968ء تا 16 دسمبر 1970ء

## واقعات

* 18 ستمبر: گجرات فسادات شروع ہوئے۔
*

### نامعلوم تواریخ

* اندرا گاندھی نے 14 ہندوستانی بینک حکومتی تحویل میں لے لیے۔
* انڈین نیشنل کانگریس دو دھڑوں میں بٹ گئی۔ پہلے دھڑے کی قیادت اندرا گاندھی اور دوسرے کی قیادت مورار جی دیسائی کے ہاتھوں میں رہی۔

## پیدائشیں

* 30 جولائی: '''منداکنی'''، بھارتی اداکارہ۔
* 7 نومبر: **[[نندتا داس]]**، بھارتی اداکارہ۔
* 11 دسمبر: **[[وشوناتھن آنند]]**، عالمی سطح پر شطرنج کا کھلاڑی۔

## وفیات

* 31 جنوری: **[[مہر بابا]]**، ہندوستانی روحانی شخصیت۔ (پیدائش: 25 فروری 1894ء)
* 23 فروری: **[[مدھوبالا]]**، بھارتی اداکارہ۔ (پیدائش: 14 فروری 1933ء)
* 3 مئی: '''ذاکر حسین'''، صدر بھارت۔ (پیدائش: 14 فروری 1933ء)
* 21 مئی: **[[نریش کمار شاد]]**، اردو کے صاحب غزل شاعر۔ (پیدائش: 11 دسمبر 1927ء)
*

زمرہ:بھارت میں بیسویں صدی کے سال
زمرہ:1969ء بلحاظ ملک
زمرہ:1969ء میں بھارت
زمرہ:تاریخ ہند کے نامکمل مضامین
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:ایشیا میں 1969ء
خوشتر گرامی

**خوشتر گرامی** (ہندی: खुश्तर गिरामी) (پیدائش: 4 اکتوبر 1902ء— وفات: 15 جنوری 1988ء) اردو زبان کے شاعر تھے۔وہ بھارت کے مشہور ادبی جریدے بیسویں صدی کے مدیر بھی تھے۔

## سوانح
خوشتر گرامی کا پیدائشی نام رام رکھا مل تھا۔ خوشتر 4 اکتوبر 1902ء کو رنگپورہ، سیالکوٹ میں پیدا ہوئے۔1937ء میں لاہور سے ادبی جریدے **بیسویں صدی** کا آغاز کیا جو برطانوی ہندوستان میں بہت جلد ہی ادبی حلقوں میں مشہور ہوا۔بعد ازاں تقسیم ہند کے وقت خوشتر کے بھارت منتقل ہوجانے پر یہ ادارہ دہلی منتقل ہوا۔ خوشتر کو بھارت کے ممتاز ترین شعرا، مصنفین اور ناقدینِ اردو زبان کو متعارف کروانے کا اعزاز حاصل ہے۔ ادبی جریدہ ماہنامہ کے توسط سے برصغیر کے 1940ء کے عشرے کے بڑے بڑے اردو شعرا نے اپنا مقام بنایا۔ اردو زبان کی خدمات میں خوشتر گرامی کی خدمات کو رد کرنا نافراموش ہے۔ 1977ء میں خوشتر نے یہ ماہنامہ رحمن نئیر کو فروخت کر دیا اور خود اِس کی اِدارت سے الگ ہو گئے۔ 1980ء میں اپنی تصنیف **صحت اور زندگی** شائع کی جو 2005ء تک شائع ہونے والی اردو زبان کی بڑی کتابوں میں سے ایک تھی۔

## وفات
خوشتر گرامی کا انتقال عارضہ قلب کے باعث 15 جنوری 1988ء کو 86 سال کی عمر میں دہلی میں ہوا۔ 16 جنوری 1988ء کو دہلی میں لودھی ہوٹل کے سامنے شمشان میں نذر آتش کیا گیا۔

## مزید دیکھیے
* بیسویں صدی (رسالہ)

## حوالہ جات


زمرہ:1902ء کی پیدائشیں
زمرہ:1988ء کی وفیات
زمرہ:بھارت کے اردو مصنفین
زمرہ:ہندو شعرا
زمرہ:بیسویں صدی کے بھارتی شعرا
زمرہ:بھارتی اردو شعرا
مہاراجا چندو لال

**مہاراجا چندو لال** (پیدائش: 1766ء— وفات: 15 اپریل 1845ء) حیدرآباد دکن کی مشہور شخصیت تھے جنھوں نے ریاست حیدرآباد کے وزیر اعظم کی حیثیت سے فرائض سر انجام دیے۔چندو لال بیک وقت فارسی اور اردو کے شاعر بھی تھے۔ اپنے عہد وزارت میں چندو لال نے بیشتر اردو شعرا کو حیدرآباد دکن بلوایا اور وہیں انھیں سکونت اختیار کرنے کے بہترین انتظامات کیے۔

## پیدائش
* مزید دیکھیں: **[[صدر المہام حیدرآباد]]**
چندو لال کی پیدائش 1766ء میں برہانپور میں ہوئی۔ اُن کے والد کا نام رائے نارائن داس تھا جو رائے بریلی سے ہجرت کرکے حیدرآباد دکن پہنچے اور وہیں سکونت اختیار کی۔ اُن کے آبا و اجداد ہندو تھے۔ آبا و اجداد میں راجا ٹوڈرمل بھی شامل تھے جو مغل شہنشاہ جلال الدین اکبر کے وزیر مالیہ تھے۔ چندو لال کے خاندان نے ریاست حیدرآباد میں نظام الملک آصف جاہ اول کے عہدِ حکومت (1724ء- 1748ء) میں وزارت مالیہ کا ادارہ قائم کیا۔ اِس خاندان میں سے آخری وزیر اعظم ریاست حیدرآباد مہاراجہ سر کشن پرشاد ہوئے۔ریاست حیدرآباد میں اِس خاندان کو مال والا خاندان کہا جاتا تھا۔

## وزیر اعظم و پیشکارِ ریاست حیدرآباد
* مزید دیکھیں: **[[میر اکبر علی خان سکندر جاہ، آصف جاہ سوم]]**
نواب سکندر جاہ کے عہدِ حکومت میں چندو لال کا بطور پیشکار مالیہ ریاست حیدرآباد 11 مئی 1806ء کو تقرر کیا گیا۔1819ء میں چندو لال کو مہاراجا کا خطاب تفویض ہوا اور ایک کروڑ روپئے انعام دیا گیا۔ 1822ء میں سات ہزاری سوار کا منصب عطاء ہوا۔ ناصر الدولہ، آصف جاہ چہارم کی طرف سے راجا راجگان کا خطاب تفویض ہوا۔ 1833ء میں بطور وزیر اعظم تقرر کیا گیا جس پر 5 ستمبر 1843ء تک فائز رہے۔

## شاعری
چندو لال کا تخلص شاداں تھا۔ انھوں نے اردو اور فارسی میں بیک وقت شاعری کی۔ وہ اردو شاعری اور ادب سے بخوبی واقف تھے۔ ان کی فیاضی دربار کے اردو شعرا اور مصنفین کو اپنی طرف مائل کرتی تھی۔ انھوں نے دہلی کے ذوق اور بخش ناسخ جیسے شعرا کو ریاست حیدرآبار آنے کی دعوت دی لیکن انھوں نے کچھ مسائل کی وجہ سے آنے سے انکار کر دیا۔ وزیر اعظم کے منصب پر فائز ہونے کے باجود وہ روزانہ مشاعرہ کا انعقاد کرتے اور اس میں حصہ لیا کرتے تھے۔

## وفات
چندو لال کا انتقال 78 سال کی عمر میں 15 اپریل 1845ء کو ہوا۔

## یادگار
شہر حیدرآباد میں ایک محلہ آج بھی چندو لال بارہ دری کے نام سے مشہور ہے۔

## مزید دیکھیے

* ریاست حیدرآباد
* میر اکبر علی خان سکندر جاہ، آصف جاہ سوم

## حوالہ جات

زمرہ:1766ء کی پیدائشیں
زمرہ:1845ء کی وفیات
زمرہ:بھارتی اردو شعرا
زمرہ:رائے بریلی کی شخصیات
زمرہ:ریاست حیدرآباد کی شخصیات
زمرہ:بھارتی مرد شعرا
زمرہ:انیسویں صدی کے ہندوستانی شعرا
زمرہ:اٹھاریں صدی کے ہندوستانی شعرا
زمرہ:اتر پردیش کے شعرا
زمرہ:آندھرا پردیش کے شعرا
زمرہ:بھارتی ہندو
زمرہ:نظام حیدر آباد
زمرہ:اٹھارہویں صدی کے مرد مصنفین
زمرہ:ویکی ڈیٹا سے مختلف مختصر وضاحت
شندے خانوادہ شاہی

**شندے** یا **سندھیا** ہندو مرہٹوں کا ایک شاہی سلسلہ ہے جو ریاست گوالیار کا حکمران تھا۔ ریاست گوالیار اٹھارہویں اور انیسویں صدی میں مرہٹہ وفاق کا حصہ جبکہ انیسویں اور بیسویں صدی میں برطانوی راج کی ایک نوابی ریاست تھی۔ سنہ سینتالیس میں ہندوستان کو برطانوی استعمار سے آزادی نصیب ہوئی تو شندے خاندان کے افراد نے ریاست کو حکومت ہند میں ضم کر لیا اور جمہوری سیاست کی راہ اپنائی۔

## آغاز
کنہر کھیڑ سے تعلق رکھنے والا شندے خاندان اصلاً بہمنی سلطنت کے عہد میں شیلے دار ہوا کرتا تھا۔ بعد ازاں جب مرہٹہ سلطنت قائم ہوئی تو شندے خاندان اس کے پیشوا یعنی وزیر اعظم چھترپتی مہاراج، ستارا کا خدمت گزار بن گیا۔

## تاریخ
شندے خانوادہ شاہی کے بانی رانوجی شندے تھے۔ رانوجی ضلع ستارا کے ایک گاؤں کنہیڑ کھیڑ کے دیشمکھ جانکوجی راؤ شندے کے بیٹے تھے۔ پیشوا باجی راؤ کے عہد اقتدار میں مرہٹہ سلطنت روز افزوں ترقی کے منازل طے کر رہی تھی اور اسے خوب فتوحات حاصل ہو رہی تھی۔ انہی فتوحات میں مالوہ کی فتح (1726ء) کا سہرا رانوجی کے سر تھا۔ اس فتح کے بعد سنہ 1731ء رانوجی نے اپنا پایہ تخت اجین کو بنایا۔ ان کے جانشینوں میں جیاجی راؤ، جیوتی با راؤ، دتاجی راؤ، جانکوجی راؤ، مہادجی شندے اور دولت راؤ شندے خاصے معروف ہیں۔ اٹھارویں صدی عیسوی کے نصف آخر میں شندے ریاست گوالیار ایک بڑی علاقائی طاقت بن کر ابھری اور تینوں اینگلو مرہٹہ جنگوں میں اس کا نمایاں کردار رہا۔ شندے خاندان نے بہت سی راجپوت ریاستوں اور شمالی ہند پر بھی قبضہ کیا۔

سنہ 1818ء میں ہونے والی تیسری اینگلو مرہٹہ جنگ میں مرہٹہ سلطنت کے تمام اتحادیوں کو شکست فاش ہوئی تو دولت راؤ شندے نے مقامی خود مختاری کو قبول کر لیا، اس طرح وہ برطانوی ہند میں ایک نوابی ریاست کے مالک بن گئے اور بدلے میں اجمیر انگریزوں کو سونپ دیا۔ دولت راؤ کی وفات کے بعد مہارانی بائیزا بائی تخت نشین ہوئیں اور ریاست کو انگریزی طاقت سے بچا کر رکھا، ان کے بعد ان کے لے پالک بیٹے جانکوجی راؤ تخت سلطنت پر متمکن ہوئے۔ سنہ 1843ء میں جانکوجی کا انتقال ہوا تو ان کی بیوہ تارا بائی راجے شندے نے اس منصب کو سنبھالا اور جیاجی راؤ نامی بچے کو گود لیا۔

## حوالہ جات

## مزید پڑھیے
* 
* 

## بیرونی روابط

زمرہ:مراٹھا قبائل
زمرہ:ہندو شاہی سلاسل
زمرہ:ہندوستانی خاندانی نام
زمرہ:ہندوستانی شاہی سلاسل
زمرہ:ہندوستانی فرماں روا
زمرہ:شاہی خاندان
زمرہ:مدھیہ پردیش
زمرہ:خاندان اشرافیہ
گائیکواڑ

**گائیکواڑ** () ہندو مرہٹوں کا ایک قبیلہ ہے۔ اس قبیلہ سے تعلق رکھنے والے شاہی خاندان نے مغربی ہندوستان کی نوابی ریاست بڑودا پر اٹھارویں صدی کے اوائل سے 1947ء تک حکمرانی کی۔ ریاست بڑودا کے سربراہ یا حاکم کو مہاراجا گائیکواڑ کہا جاتا تھا۔ ریاست بڑودا کا صدر مقام بڑودا شہر تھا جو آج کل بھارتی صوبہ گجرات میں واقع ہے۔ برطانوی راج میں ریاست کے انگریزوں سے تعلقات کا انتظام بڑودا ریزیڈنسی کے ذمہ تھا۔ ریاست بڑودا کا برطانوی ہند کی وسیع ترین اور مالدار ترین نوابی ریاستوں میں شمار ہوتا تھا۔ ریاست کے ذرائع آمدنی میں روئی کی نفع بخش تجارت نیز چاول، گیہوں اور شکر کی تیاری خصوصی اہمیت کے حامل تھے۔

## ابتدائی تاریخ
بڑودا میں گائیکواڑ سلطنت کی ابتدا اس وقت ہوئی جب مرہٹہ سالار پیلاجی راؤ گائیکواڑ نے سنہ 1721 میں اس شہر کو مغلیہ سلطنت سے حاصل کیا۔ بعد ازاں اس وقت کے مرہٹہ سلطنت کے اصل حکمران پیشوا باجی راؤ اول نے گائیکواڑوں کو یہ شہر بطور جاگیر بخش دیا۔

ابتدائی برسوں میں گائیکواڑ دابھاڑے پریوار کے ماتحت تھے۔ اس زمانے میں گجرات میں دابھاڑے خاندان کی طوطی بولتی تھی، وہ گجرات کے مرہٹہ سردار اور سیناپتی (سپہ سالار) کہلاتے تھے۔ جب پیشوا بالاجی باجی راؤ کے خلاف تارابائی نے بغاوت کی تو اومابائی دابھاڑے ان کے ساتھ ساتھ تھیں، نیز اس بغاوت میں دابھاڑے فوج کی زمام قیادت پیلاجی کے فرزند داماجی راؤ نے سنبھالی تھی۔

اس بغاوت میں داماجی کو شکست ہوئی اور پیشوا نے اسے قید کر لیا جہاں وہ مئی 1751ء سے مارچ 1752ء تک رہے۔ سنہ 1752ء میں انھیں اس شرط پر رہائی ملی کہ وہ دابھاڑوں کو چھوڑ کر پیشوا کی بالادستی تسلیم کر لیں اور یوں داماجی کو گجرات کا مرہٹہ سردار مقرر کر دیا گیا۔ بعد ازاں گجرات سے مغلیہ اقتدار کے خاتمے کے لیے پیشوا نے ان کی مدد بھی کی۔

پانی پت کی تیسری جنگ (1761ء) میں بھی داماجی سداشیو راؤ، وشواس راؤ اور ملہار راؤ ہولکر کے ساتھ شریک رہے۔ پانی پت میں مرہٹوں کی شکست فاش کے بعد پیشواؤں کی مرکزی کمان خاصی کمزور ہو گئی۔ نتیجتاً گائیکواڑوں نے دوسرے طاقت ور مرہٹہ قبائل کے نقش قدم پر مرہٹہ سلطنت سے علاحدہ ہو کر اپنی خود مختاری کا اعلان کر دیا، تاہم وہ پیشواؤں کے اقتدار اور ستارا کے بھونسلے چھترپتیوں کی بالادستی کے برائے نام قائل رہے۔

## حوالہ جات

## بیرونی روابط

* بڑودا کے گائیکواڑوں کی باضابطہ ویب گاہ

زمرہ:1721ء میں قائم ہونے والے ممالک اور علاقے
زمرہ:1947ء میں تحلیل ہونے والی ریاستیں اور عملداریاں
زمرہ:تاریخ وڈودرا
زمرہ:مراٹھا قبائل
زمرہ:مرہٹہ سلطنت
زمرہ:ہندو شاہی سلاسل
زمرہ:ہندوستان میں 1721ء کی تاسیسات
زمرہ:ہندوستانی خاندانی نام
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
ہولکر

**ہولکر شاہی سلسلہ** ہندوستان سے تعلق رکھنے والا ہندو مرہٹوں کا ایک شاہی خانوادہ تھا۔ ہولکروں نے وسطی ہندوستان کی ریاست اندور پر سنہ 1818ء تک مرہٹہ راجا اور پھر مہاراجا کے خطاب کے ساتھ مرہٹہ سلطنت کے خود مختار رکن کی حیثیت سے حکمرانی کی۔ بعد ازاں ان کی مملکت برطانوی ہند کی زیر نگین ایک نوابی ریاست بن گئی۔

اس شاہی سلسلے کے بانی ملہار راؤ ہولکر تھے جو سنہ 1721ء میں مرہٹہ سلطنت کے پیشواؤں کی خدمت میں پہنچے اور جلد ہی صوبہ دار کے منصب پر فائز ہو گئے۔ اس شاہی سلسلے کا نام اس کے بانی کے نام پر رکھا گیا، اس کے حکمرانوں کو عموماً ہولکر مہاراجا کہا جاتا تھا۔

## تاریخ
ہولکروں کا دعویٰ ہے کہ وہ میواڑ کے مہارانا کے خانوادہ شاہی کی نسل سے تعلق رکھتے ہیں۔ ان کے علامتی نشان میں سورج کی موجودگی ان کے سوریہ ونش کی نسل سے ہونے کا اعلان کرتی ہے۔

پیشوا باجی راؤ کی خدمت میں حاضر باش مرہٹہ سردار ملہار راؤ ہولکر (1694ء – 1766ء) نے اندور میں اس شاہی سلسلہ کی بنیاد رکھی۔ 1720ء کی دہائی ميں وہ مالوہ کے علاقے میں مرہٹہ افواج کے سالار تھے، سنہ 1733ء میں پیشوا نے انھیں اندور کے مضافات میں نو پرگنہ زمین بخشی۔ اس وقت کمپیل کے نندلال منڈلوئی کا قائم کردہ اندور موجود تھا۔ سنہ 1734ء میں ملہار راؤ نے ملہار گنج کے نام سے ایک پڑاؤ بنایا۔ سنہ 1747ء میں انھوں نے اپنے شاہی محل رجواڑہ کی تعمیر شروع کی۔ اپنی وفات تک انھوں نے مالوہ کے بڑے حصے پر حکمرانی کی، ان کا شمار مرہٹہ اتحاد کے پانچ خود مختار حکمرانوں میں ہوتا تھا۔

ملہار راؤ کے بعد ان کی بہو اہلیابائی ہولکر (1767ء – 1795ء) ان کی جانشین ہوئیں۔ وہ مہاراشٹر کے ایک گاؤں چونڈی میں پیدا ہوئی تھی۔ اہلیابائی نے اپنی سلطنت کا پایہ تخت اندور کے جنوب میں نرمدا ندی کے کنارے واقع مہیشور میں منتقل کر لیا تھا۔ رانی اہلیابائی مہیشور اور اندور میں ہندو مندروں کی تعمیر کے لیے مشہور تھیں۔ نیز اپنے حدود سلطنت سے باہر گجرات کے دوارکا سے لے کر گنگا کے کنارے واقع وارانسی میں کاشی وشوناتھ مندر تعمیر کی۔

رانی اہلیابائی کے بعد ان کا لے پالک بیٹا تکوجی راؤ ہولکر تخت نشین ہوا۔ تکوجی راؤ اہلیابائی کے عہد حکومت میں کماندار رہا تھا۔

## حواشی

## حوالہ جات
* Sethi, P.K., S.K. Bhatt and R. Holkar (1976). *A Study of Holkar State Coinage*, Indore: The Academy of Indian Numismatics and Sigillography.
* Somerset Playne (compiler), R. V. Solomon, J. W. Bond, Arnold Wright (1922). *[https://books.google.com/books?id=riBJH0J1FR0C&printsec=frontcover Indian States: A Biographical, Historical, and Administrative Survey]*, London: Foreign and Colonial Compiling and Publishing Co., 1922 (also Asian Educational Services, 2006, , 9788120619654, 835 pages
## بیرونی روابط

* 
* WorldStatesmen- India
* Official website of Rao Raja Of Indore- Rao Raja Rao Nandlal Zamindar


زمرہ:تاریخ اندور
زمرہ:تاریخ مالوہ
زمرہ:مرہٹہ سلطنت
زمرہ:ہندو شاہی سلاسل
زمرہ:ہندوستانی شاہی سلاسل
زمرہ:دھنگر قبائل
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:مدھیہ پردیش
زمرہ:خاندان اشرافیہ
معرکہ پرتاپ گڑھ

**معرکہ پرتاپ گڑھ** 10 نومبر سنہ 1659ء کو مہاراشٹر کے شہر ستارا کے قریب واقع پرتاپ گڑھ کے قلعہ کے پاس پیش آیا۔ اس معرکہ میں ایک طرف مرہٹہ چھترپتی شیواجی مہاراج تھے اور دوسری جانب عادل شاہی سالار افضل خان۔ مرہٹوں نے عادل شاہی افواج کو باوجود قلت فوج کے شکست دی۔ مرہٹوں کی کسی بڑی علاقائی طاقت پر یہ پہلی کامیابی تھی جس نے بالآخر مرہٹہ سلطنت کے قیام کی راہ ہموار کی۔

## پس منظر
شیواجی نے ماول کے کچھ حصوں میں اپنا مقام بنا لیا تھا۔ عادل شاہی دربار ان کی سرگرمیوں کو روکنے کا خواہش مند تھا۔ افضل خان جو بیجاپور کے ایک مشہور فوجی سالار تھے اور کسی معرکے میں شیواجی کے بھائی کو قتل بھی کر چکے تھے، کی کمان میں ایک لشکر شیواجی کی سرکوبی کے لیے روانہ کیا گیا۔ جنوری 1653ء کو افضل خان نے بیجاپور سے کوچ کیا۔

## معرکہ
افضل خان بیجاپور سے چلے تو ان کی کوشش یہ تھی کہ شیواجی پہاڑی علاقوں سے باہر کھلے میدان میں آئیں جہاں ان کی تربیت یافتہ فوج ان کی سرکوبی کے لیے تیار تھی۔ اس دوران میں شیواجی پرتاپ گڑھ کے قلعہ میں مقیم رہے جو ایک بلند پہاڑ کی چوٹی پر واقع اور گوریلا جنگ کے لیے انتہائی موزوں تھا۔ چونکہ شیواجی کے پاس فوج کم تھی اس لیے وہ گوریلا جنگ لڑنا چاہتے تھے۔

افضل خان کی حرکتیں شیواجی کو کھلے میدان میں نہ لاسکیں چنانچہ افضل خان زچ ہو کر اپنے لشکر کو پرتاپ گڑھ لے آئے۔ جب وہ وئی، مہاراشٹر کے صوبیدار تھے اس وقت انھیں اس خطے کے جغرافیے کا تجربہ ہو چکا تھا۔ نیز افضل خان نے اس خطے جاگیرداروں سے بھی مدد چاہی تاکہ ان کی فوج کی طاقت میں مزید اضافہ ہو لیکن عادل شاہ کی برتری تسلیم کرنے والے یہ جاگیردار اس وقت ان کی فوج کی مدد سے منحرف ہو گئے۔ طاقت ور سردار کانہوجی جیدھے نے علی الاعلان شیواجی کی مدد کی اور اس معرکے میں شیواجی کے شانہ بشانہ رہے۔

## حوالہ جات

* 
* 
* 
* 
* Major Joshi Mukund-*Battle of Pratapgarh- a new perspective*
* Commandant Kasar D.B. - *Rigveda to Raigarh making of Shivaji the great*

زمرہ:1659ء کے تنازعات
زمرہ:شیواجی
زمرہ:مرہٹہ سلطنت سے وابستہ معرکے
زمرہ:مہابلیشور
زمرہ:ہندوستان میں 1659ء
زمرہ:غیرموجود آئی ایس بی این کے ساتھ صفحات
زمرہ:کرناٹک
زمرہ:1669ء کے تنازعات
شعیب ابراہیم

**شعیب ابراہیم** (ولادت 20 جون 1987ء) ایک بھارتی ٹیلی ویژن اداکار ہیں۔ وہ کلرز ٹی وی کے شو سسرال سمر کا میں پریم بھاردواج کا مرکزی کردار نبھانے کے لیے مشہور ہیں۔ انھوں نے اسٹار پلس کے ڈرامے کوئی لوٹ کے آیا ہے میں کیپٹن ابھیمنیو سنگھ راٹھور کا مرکزی کردار بھی نبھایا تھا۔ شعیب ابراہیم نے اپنی سسرال سمر کا کی ساتھی اداکارہ دیپیکا ککڑ سے شادی کی تھی۔

## نجی زندگی
شعیب کا جنم 20 جون 1987ء کو ہوا اور وہ بھوپال، مدھیہ پردیش میں بڑھے ہوئے۔ انھوں نے کمپیوٹر سائنس انجینئری میں گریجویشن کیا۔ اور انھوں پھر اسٹار پلس کے ”کوئی لوٹ آیا ہے“ میں سُربھی جیوتی کے ساتھ اداکاری کی، اس میں انھوں نے کیپٹن ابھیمنیو سنگھ راٹھور کا کردار نبھایا تھا۔ اس عرصہ کے دوران میں وہ اپنی سابقہ ساتھی اداکارہ دیپیکا ککڑ کے ساتھ رشتہ میں تھے۔ ان دونوں نے رقص کے ریالٹی نچ بلیے سیزن آٹھ میں حصہ لیا تھا وہ اور دیپیکا نچ بلیے میں چوتھا نمبر پر آئے تھے۔ ان دونوں نے 22 فروری 2018ء کو شادی کی۔ شادی کی وجہ سے پورے بھارت میں ایک ہنگامہ برپا ہو گیا کیونکہ دیپیکا نے شعیب ابراہیم سے شادی کے لیے اسلام قبول کر لیا تھا۔ شادی کے بعد دیپیکا نے اپنا نام فائزہ رکھ لیا تھا۔

## کیریئر
شعیب نے امیجن ٹی وی کے شو رہنا ہے تیری پلکوں کی چھاؤں میں میں اداکاری کر کے اپنے ٹیلی ویژن کیریئر کا آغاز کیا۔ اس کے بعد انھوں نے رشتوں کے بھنور میں الجھی نیتی میں کام کیا۔ پھر شعیب نے کلرز ٹی وی کے شو سسرال سمر کا میں پریم بھاردواج کا کردار نبھایا۔ اس کے بعد وہ سنہ 2017ء میں اسکرین کے چھوٹے پردے پر دکھائی دیے۔ انھوں نے اسٹار پلس کے ڈرامے کوئی لوٹ کے آیا ہے میں ”کیپٹن ابھیمنیو سنگھ راٹھور“ اور ”ادتیہ سنگھ راٹھور“ کے دو کردار نبھائے۔

## فلمیں

## ٹیلی ویژن

## بیرونی روابط

* 
* 
* 
* 

## حوالہ جات

زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بھارتی مرد ٹیلی ویژن اداکار
زمرہ:بھارتی مسلم شخصیات
زمرہ:بھوپال کے مرد اداکار
زمرہ:ہندی ٹی وی کے مرد اداکار
زمرہ:1987ء کی پیدائشیں
شمالی ملبار

**شمالی مَلَبار**  بھارت کی ریاست کیرلا کا ایک تاریخی و جغرافیائی علاقہ ہے۔
یہ کیرلا کے کاسرگوڈ، کنور، ویاناڈ کی ماننتاواڑی تحصیل، کوژیکوڈ کے شمالی حصہ اور پونڈیچری کے ماہی پر مشتمل علاقہ ہے۔

برطانوی راج کے دور میں یہ علاقہ ملبار ضلع کا حصہ رہا۔ اور آزادی کے بعد ریاستِ مدراس کا حصہ بنا۔ ماہی کا علاقہ 13 جون 1954ء تک فرانسیسی حکومت کے زیرِ انتظام رہا۔ 1 نومبر 1956ء کو جب ریاستِ کیرلا کی تشکیل ہوئی تو ملبار ضلع کی چار جنوبی تحصیلوں کو چھوڑ کر جو تمل ناڈو سے جڑ گئے، باقی حصے کو اور جنوبی کنڑا ضلع کی کاسرگوڈ تحصیل کو تراونکور اور کوچی کے ساتھ جوڑا گیا۔

شمالی ملبار کیرلا کے شمال میں منجیشور سے شروع ہو کر جنوب میں دریائے کوراپوژا تک پھیلا ہوا علاقہ ہے۔

## تفصیلات
شمالی مالابار کا رقبہ 264 مربع کلومیٹر ہے اور اس کی مجموعی آبادی 4,800,000 افراد پر مشتمل ہے۔
## ثقافت و جغرافیہ
شمالی ملبار کے سماجی ثقافتی پسِ منظر اور جغرافیہ کیرلا کے دیگر علاقوں سے امتیازی حیثیت رکھتے ہیں۔ دیسی ہندو، ماپلا مسلم، دیسی جین اور ہجرتی مسیحی قوموں کے سماجی ثقافتی رسم و رواج اور طور طریقوں کی وجہ سے یہ علاقہ مالامال ہے۔

## بولیاں
شمالی ملبار علاقے میں ملیالم زبان کی کئی بولیاں رائج ہیں۔ دنیا کے مختلف علاقوں کے تاجرینِ مصالحہ سے باہمی میل جول کی وجہ سے یہاں مروجہ بولیوں میں ان کی زبانوں سے مستعار الفاظ بہت ہیں۔ ان میں زیادہ تر جزیرہ نمائے عرب، ایران، چین، جنوبی کنڑا، میسور، کوڈاگو اور یورپی نوآبادیاتی طاقتوں کے ساتھ  تجارتی کاروبار تھے۔ کاسرگوڈی ملیالم اور ماپلا ملیالم شمالی ملبار میں رائج بولیوں میں ہیں۔

## شمالی ملبار میں تاریخی ہجرت
شمالی ملبار میں مختلف زمانوں میں مختلف علاقوں سے لوگ ہجرت کر کے آباد ہوئے۔ ان میں تین ہجرتیں اہم ہیں۔ تولو برہمنی ہجرت، نصرانی ہجرت، معلمین کی ہجرت۔

## قابلِ ذکر شخصیات
شمالی ملبار کی قابلِ ذکر شخصیات میں حکمران، سماجی و ثقافتی نمائندے اور دوسرے مشاہیر شامل ہیں۔ ان میں پژاشی راجا، کے کیلاپن، ای کے ناینار، پنارائی وجین، پی ٹی اُشا، کاویا مادھون، کانائی کونجی رامن، کے راگھون وغیرہ کے نام صفِ اول ہیں۔

## مزید دیکھیے
* ملابار
* ملابار ضلع
* بھارت
* فہرست بھارت کے شہر

## حوالہ جات

زمرہ:تاریخ کیرلا
زمرہ:جغرافیہ کیرلا
زمرہ:کیرلا کے خطے
زمرہ:ویکی ڈیٹا سے مطابقت رکھنے والی مختصر تفصیل
معرکہ پاون کھنڈ

**معرکہ پاون کِھنڈ** درحقیقت عقبی فوج کی ایک مدافعانہ جنگ تھی جس کی آخری جھڑپ 13 جولائی 1660ء کو کولہاپور شہر سے قریب واقع وشال گڑھ قلعہ کے اطراف میں موجود پہاڑی گزرگاہ پر عادل شاہی سلطنت کے سالار شیدی مسعود اور مرہٹہ سردار باجی پربھو دیش پانڈے کے درمیان میں ہوئی تھی۔

## پس منظر
سنہ 1660ء میں مرہٹہ رئیس شیواجی کو عادل شاہی افواج نے پنہالا قلعہ میں محصور کر دیا تھا۔ اس فوج کے سالار حبشی شیدی مسعود تھے۔ عادل شاہی ایک شاہی سلسلہ ہے جس نے صدیوں بیجاپور پر حکمرانی کی۔ اس محاصرہ کے وقت بیجاپور سلطنت کے تخت پر علی عادل شاہ دوم متمکن تھے۔ قبل ازیں شیواجی نے عادل شاہی افواج کو متعدد مرتبہ شرمناک شکست سے دوچار کیا تھا اس لیے اب وہ شیواجی کی مکمل سرکوبی کے درپئے تھے۔ گوکہ عادل شاہی سلطنت کی مغلوں سے ہمیشہ ٹھنی رہتی تھی لیکن اس وقت مرہٹہ جانباز شیواجی کی سرکوبی دونوں سلطنتوں کا مشترکہ مطمح نظر تھا چنانچہ اس مہم میں دونوں سلطنت کی افواج متحد ہو گئیں۔

## تفصیلات
شیواجی نے قلعہ وشال گڑھ کے محاصرے سے نکل بھاگنے کا ایک منصوبہ بنایا اور اس منصوبے پر عمل درآمد کی ذمہ داری مرہٹہ سردار رنگے ناراین اورپے کے سپرد کی گئی جو عادل شاہیوں کے مطیع تھے لیکن خفیہ طور پر شیواجی سے ساز باز کرکے معاہدہ کر لیا تھا۔ وشال گڑھ میں مغلوں کا ایک فوجی پڑاؤ تھا۔ شیواجی نے مہینوں انتظار کیا، منصوبہ بندی کرتے رہے اور ادھر عادل شاہ کی افواج میں خوراک کم ہوتی رہی۔ شیواجی کو خوراک کا ذخیرہ ختم ہونے تک انتظار کرنا تھا، جیسے ہی عادل شاہی افواج کو مزید غذا کی ضرورت پڑی انھوں نے اپنے منصوبہ پر عمل کرنا شروع کر دیا۔

شیواجی، باجی پربھو اور ان کے تقریباً چھ سو سپاہی جو ماول خطے کے پہاڑی باشندے تھے، سب نے مل کر عادل شاہی فوج پر شب خون مارا۔ ایک شخص جس کا نام شیو کاشید تھا اس نے شیواجی کا بہروپ بھرا اور پکڑا گیا، لیکن جب تک شیدی مسعود کو اپنی غلطی کا احساس ہوا بہت دیر ہو چکی تھی۔ تاہم انھوں نے رات کی تاریکی میں شیواجی کے تعاقب میں اپنی فوج روانہ کی۔ اسی تعاقب کے دوران میں عادل شاہی افواج کی مٹھی بھر مرہٹہ سپاہیوں سے جھڑپ ہوئی، ان سپاہیوں کی کمان باجی پربھو دیش پانڈے کے ہاتھ میں تھی۔ ان کا مقصد تعاقب میں آنے والے عادل شاہی سپاہیوں کو روکنا تھا تاکہ شیواجی کو محفوظ مقام تک پہنچنے کا وقت مل سکے۔ اس جھڑپ میں گوکہ تمام مراٹھا سپاہی نوٹ کے گھاٹ اتر گئے اور خود باجی پربھو سخت زخمی ہو کر راہی ملک عدم ہوئے لیکن مرہٹہ اپنے مقصد میں کامیاب رہے۔
## حوالہ جات

* Grant Duff – *History of Marathas*
* Babasaheb Purandare – *Raja ShivChhatrapati*
* S.D.Samant – *Vedh Mahamanvacha*
* Kasar D.B. – *Rigveda to Raigarh making of Shivaji the great*
* Bahekar Arjun – *House of Sindhkhedkar Jadhavas*
* J. N. Sarkar - *Shivaji and His Times*

زمرہ:1660ء کے تنازعات
زمرہ:تاریخ مہاراشٹر
زمرہ:ہندوستان میں 1660ء
زمرہ:مرہٹہ سلطنت سے وابستہ معرکے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
بھارت میں بہائیت

[تصغیر|250px|[معبد کنول، نئی دہلی۔]]

اگرچہ **[[بھارت]] میں [[بہائیت]]** قومی آبادی کے تناسب میں بہت چھوٹا مذہب ہے، بھارت میں اس کی ایک لمبی تاریخ ہے، بھارت میں ایک بہائی عبادت گاہ معبد کنول اور کئی بہائی مدارس ہیں۔ 2016ء کی عالمی مذہبی شماریات کے مطابق بھارت میں 2015ء میں 2 ملین بہائی تھے، 2010ء کے شروع میں ایسوسی ایشن وف ریلیجن ڈیٹا آرکائیوز نے بھارت میں بہائیوں کی تعداد 1،898،000 بتائی؛ البتہ، 2011ء کی بھارتی مردم شماری میں صرف 4،572 افراد نے اپنا مذہب بہائی درج کروایا۔

## تاریخ
### تاسیس
#### بابی عہد
بھارت میں بہائیت کی جڑیں، بابیت کے پہلے دن یعنی 1844ء سے ملی ہوئی ہیں۔ ابتدا میں ہی 4 بابی افراد کا تعلق ہندوستان (بھارت) سے تھا۔ ان میں سے ایک سعد ہندی (متحدہ ہندوستان، ملتان) کے تھے جو اولین 18 بابیوں میں سے ایک ہیں، جن کو بابی اصطلاح میں **حروف الحي** کہا جاتا ہے۔ دوسرا قائراللہ کے نام سے جانا جاتا ہے، دیگر دو ابدائی بابیوں میں سے ایک ساین ہندی اور دوسرا سید بسر ہندی تھا۔ اس کے علاوہ، چار مزید ہندوستانیوں کے نام قلعہ طبرسی کی لڑائی میں شریک ہونے والے 318 افراد کی فہرست میں مندرج ہے۔ ان ابتدائی بابیوں کے بارے کچھ علم نہیں جو بابیت اختیار کرنے کے بعد وطن واپس آئے۔

#### ابتدائی بہائی عہد
بہاء اللہ نے اپنی زندگی کے درمیان میں، بانی مذہب ہونے کے ناطے، اپنے پیروکاروں کے ہندوستان جانے کی حوصلہ افزائی کی۔ جس کے نتیجے میں کئی بابی ہندوستان آ کر بس گئے، بشمول حاجی سید مرزا اور سید محمد جنھوں نے بہاء اللہ کے ہاتھ پر 1850ء کی دہائی میں بغداد میں ملاقات کے بعد بابی مذہب قبول کر لیا تھا۔ حاجی سید محمود نے ممبئی میں تجارت کی۔  یہ لوگ عام بطور تاجر اور آڑھتی نہایت کامیاب تھے، یہ مقامی لوگ تھے جنھوں نے مذہب تبدیل کر لیا تھا۔ انھوں نے ایک بہائی مبلغ یا استاد کے لیے درخواست کی جس کے جواب میں 1875ء میں جمال آفندی کو بھیجا گیا۔ پھر بھی ان ابتدائی سالوں میں باب کے خاندان کے ایک فرد مرزا ابراہیم نے ممبئی میں پہلا بہائی مطبع و اشاعتی ادارہ قائم کیا اور 182-83 میں ممبئی سے بہائی کتابیں شائع ہونا شروع ہوئیں۔ کتاب ایقان اور رسالیہ مدنیہ دونوں کتابیں 1882ء میں شائع کی گئیں۔

## مزید دیکھیے
* بھارت میں مذہب
* پاکستان میں بہائیت
* بڑے مذہبی گروہ
* مذہبی آبادیوں کی فہرست

## حوالہ جات

## مزید پڑھیے
* Chronology and related documents on Bahá’í Library Online

## بیرونی روابط

* Official Website
* H-Bahai: Several papers by William Garlington about the development of the Bahá'í Faith in India

زمرہ:بھارت میں بہائیت
معرکہ چاکن

**معرکہ چاکن** سنہ 1660ء کے جولائی تا اگست میں مرہٹہ سلطنت اور مغلیہ سلطنت کے درمیان میں پیش آیا۔ اس معرکے میں مغل افواج کی کمان مغل صوبیدار شائستہ خان کے ہاتھ میں تھی جب کہ مرہٹہ فوج مرہٹہ سلطنت کے بانی اور پہلے چھترپتی شیواجی کی سربراہی میں شریک ہوئی۔ اس معرکے میں مرہٹوں کو مغلوں کے ہاتھوں سخت ہزیمت اٹھانی پڑی اور مغل فتحیاب رہے۔

## حوالہ جات

* 
* 

زمرہ:1660ء کے تنازعات
زمرہ:مرہٹہ سلطنت سے وابستہ معرکے
زمرہ:مغلیہ سلطنت سے وابستہ معرکے
زمرہ:ہندوستان میں 1660ء
زمرہ:ویکی ڈیٹا سے مطابقت رکھنے والی مختصر تفصیل
مزار قائد عوام

**مزار قائد عوام** جناب قائدعوام ذوالفقار علی بھٹو شہید  کی آخری آرام گاہ ہے۔
## پس منظر
آپ پاکستان کے پہلے منتخب وزیر اعظم اور بابائے آئینِ پاکستان ہیں

## تاریخ
* 1979 میں جناب بھٹو کی تدفین سے پہلے بھی یہاں بھٹو خاندان کے بزرگ دفن تھے۔ 
* 1993 کی تعمیر میں مہندس ضیغم جعفری تھے۔
* 2003 کی تعمیر نو میں مہندس وقار اکبر رضوی  تھے۔

## طرز تعمیر
عمارت میں پانچ گنبد اور چار ایوان (تاج محل کی طرح) سے تعمیر کیے گئے ہیں۔ اسے مکمل طور پر سفید پتھر سے تعمیر کیا گیا ہے۔ٹائیلوں پر سندھی نقش و نگاری کی گئی ہے۔

## دیگر مدفون افراد
* شاہ نواز بھٹو
* خورشید بیگم
* سکندر بھٹو
* امداد علی بھٹو
* شاہنواز بھٹو
* مرتضی بھٹو
* بینظیر بھٹو
* نصرت بھٹو

## حوالہ جات

زمرہ:ذوالفقار علی بھٹو
زمرہ:بھٹو خاندان
زمرہ:ضلع لاڑکانہ
زمرہ:ذوالفقار علی بھٹو کی یادگاریں
زمرہ:سندھ کی عمارات و ساخات
زمرہ:سندھ میں مقبرے
میر اکبر علی خان سکندر جاہ، آصف جاہ سوم

[ربط=https://en.wikipedia.org/wiki/File:Brooklyn_Museum_-_Munir_al-Mulk_Bahadur.jpg|تصغیر|315x315پکسل|منیر الملک بہادر، سکندر جاہ کے عہدِ حکومت میں [ریاست حیدرآباد کا وزیر اعظم۔]]

**میر اکبر علی خان** یا **آصف جاہ سوم** (پیدائش: 11 نومبر 1768ء – وفات: 21 مئی 1829ء) ریاست حیدرآباد کا چھٹا نظام تھا جس نے 1803ء سے 1829ء تک حکمرانی کی۔

## سوانح
سکندر جاہ کی پیدائش 11 نومبر 1768ء کو چومحلہ محل، حیدرآباد دکن میں ہوئی۔ سکندر جاہ کے والد نظام علی خان آصف جاہ ثانی اور والدہ تہنیت النساء بیگم تھیں۔

## ازدواج
سکندر جاہ کی شادی جہاں پرور بیگم صاحبہ سے مئی 1800ء میں ہوئی جو حاجی بیگم کے نام سے مشہور تھی۔دوسری بیوی فضیلت النساء بیگم تھی جنھیں چاندنی بیگم بھی کہا جاتا تھا۔
## عہد حکومت
سکندر جاہ کے عہدِ حکومت میں سکندر آباد میں برٹش راج کے ابتدائی چھاؤنی بنائی گئی لیکن سکندر آباد کے علاوہ انگریزوں کو حیدرآباد، دکن میں عام گھومنے پھرنے کی اجازت نہیں تھی۔ سکندر جاہ کے دور میں اُس کا بیٹا صمصام الدولہ میر بشیر الدین علی خان اُس کے بھائی ناصر الدولہ کا دفاعی مشیر تھا۔ سکندر جاہ نے اپنے عہد میں ایسٹ انڈیا کمپنی کے ساتھ کوئی سیاسی معاہدہ نہیں کیا۔

## وفات
سکندر جاہ کی وفات 61 سال کی عمر میں 21 مئی 1829ء کو چومحلہ محل، حیدرآباد دکن میں ہوئی۔

## مزید دیکھیے

* ریاست حیدرآباد
* مہاراجہ چندو لال
*
*

## حوالہ جات

* 

زمرہ:1768ء کی پیدائشیں
زمرہ:نظام حیدر آباد
زمرہ:ریاست حیدرآباد کی شخصیات
زمرہ:سکندر آباد، تلنگانہ
زمرہ:بھارتی مسلم شخصیات
زمرہ:انیسویں صدی کی ہندوستانی شاہی شخصیات
زمرہ:ہندوستانی بادشاہی
زمرہ:1829ء کی وفیات
زمرہ:ہندوستانی فرماں روا
زمرہ:ویکی ڈیٹا سے مختلف مختصر وضاحت
زمرہ:انیسویں صدی کے ہندوستانی مسلمان
زمرہ:آصف جاہی خاندان
زمرہ:انیسویں صدی کے ہندوستانی بادشاہ
معرکہ سورت

**معرکہ سورت** جو **سورت کی لوٹ** کے نام سے بھی مشہور ہے، ایک زمینی معرکہ تھا جو 5 جنوری 1664ء کو موجودہ صوبہ گجرات کے شہر سورت کے قریب مرہٹہ چھترپتی شیواجی اور مغل سالار عنایت خان کے درمیان میں پیش آیا۔ اس معرکے میں مرہٹہ فوج کی تعداد مغل فوج سے کہیں زیادہ تھی چنانچہ انھوں نے مغلوں کو شکست دے کر سورت شہر کو لوٹ لیا۔

برٹش انڈیا ریجیمنٹ کے ایک کپتان جیمز گرانٹ ڈف کے مطابق شیواجی نے 5 جنوری 1664ء کو سورت پر حملہ کیا تھا۔ یہ مغلیہ سلطنت کا مالدار ساحلی شہر تھا جہاں بڑے پیمانے پر اس دور کی سمندری تجارت ہوتی تھی۔ سورت شہر کی آبادی خوب گنجان تھی، اس کی آبادی کا بیشتر حصہ ہندوﺅں اور کچھ مسلمانوں پر محیط تھا۔ مسلمانوں میں بھی زیادہ تر مغل انتظامیہ کے افسران تھے۔ حملہ اتنا اچانک تھا کہ وہاں کی آبادی کو فرار ہونے کا موقع ہی نہیں ملا، شیواجی کی یہ لوٹ مار چھ دنوں تک جاری رہی، شہر کا دو تہائی حصہ جل کر خاکستر ہو گیا اور بہت دنوں تک شہر کی فضا میں دھویں کا اثر باقی رہا۔ شہر کی اس تاراجی کے بعد شیواجی اور ان کی فوج نے لوٹ کا مال اکٹھا کیا اور اسے اپنے ساتھ رائے گڑھ قلعہ لے گئے۔

## پس منظر
مغل صوبیدار اور فوجی سالار شائستہ خان نے دکن میں مرہٹوں کو مشغول کر رکھا تھا۔ شائستہ خان کے ساتھ ان کی یہ جھڑپیں تین برس سے جاری تھیں اور اس بنا پر مرہٹہ سلطنت کی معاشی حالت پتلی ہوتی جاتی تھی۔ چنانچہ اپنی اقتصادی حالت کو بہتر بنانے کے لیے شیواجی نے مغلوں کی اقتصادی طاقت کی کلید اور مالدار ساحلی شہر سورت پر حملہ کرنے اور اسے لوٹنے کا منصوبہ بنایا۔ اس شہر کے تمول کا یہ عالم تھا کہ یہاں سے کروڑوں روپئے کے محصولات اکٹھا ہوا کرتے تھے۔

## معرکہ
### مغل افواج کی ترتیب
شہر سورت کا دفاع کچھ خاص نہیں تھا، مقامی صوبیدار عنایت خان کی کمان میں محض ایک ہزار سپاہی رہتے تھے۔ مغل فوجی پڑاؤ کو لوٹنے کے بعد شیواجی نے سورت کی بندرگاہ کا رخ کیا اور وہاں کشتی سازی کے کارخانے کو آگ لگا دی۔

### مرہٹہ افواج کی ترتیب
چونکہ شیواجی کو اہم فوجی جرنیلوں کی مدد حاصل تھی اس لیے ان کے لشکریوں کی تعداد آٹھ ہزار گھڑ سواروں سے بھی زائد تھی۔

## حوالہ جات

**کتابیات**

* James Grant Duff - *History of Marathas*
* S.D.Samant - *Vedh Mahamanvacha*
* Babasaheb Purandare - *Raja ShivChhatrapati*

زمرہ:1664ء کے تنازعات
زمرہ:تاریخ سورت
زمرہ:مرہٹہ سلطنت سے وابستہ معرکے
زمرہ:مغلیہ سلطنت سے وابستہ معرکے
زمرہ:ہندوستان میں 1664ء
زمرہ:ویکی ڈیٹا سے مطابقت رکھنے والی مختصر تفصیل
مشرق الاذکار

**بہائی عبادت گاہ** جس کو عام طور پر **مشرق الاذکار** کہا جاتا ہے۔ ”مشرق الاذکار“ ایک عربی اصطلاح ہے جس کا مطلب ”خدا کے ذکر کرنے کی مشرقی جگہ“ ہے۔ یہ اصطلاح بہائیت کے پیروکاروں کی عبادت گاہ یا معبد کے لیے بولی جاتی ہے۔

## مزید دیکھیے
* مندر
* کنیسہ
* گرجا گھر
* مسجد
* آتش کدہ

## حوالہ جات

زمرہ:مشرق الاذکار
زمرہ:بھارت کی عبادت گاہیں
زمرہ:پاناما کی عبادت گاہیں
زمرہ:جرمنی کی عبادت گاہیں
زمرہ:چلی کی عبادت گاہیں
زمرہ:سامووا کی عبادت گاہیں
زمرہ:یوگنڈا کی عبادت گاہیں
زمرہ:کامنز زمرہ جس کا ربط ویکی ڈیٹا پر ہے
زمرہ:اقسام عمارات
زمرہ:مذہبی مقامات
زمرہ:سڈنی میں مذہبی عمارات و ساخات
زمرہ:بہائیت
زمرہ:اسرائیل میں بہائیت
زمرہ:بھارت میں بہائیت
زمرہ:عرب دنیا میں بہائیت
زمرہ:توحیدی مذاہب
زمرہ:مزارات
جین مندر

**جین مندر** جین مذہب کے پیروکاروں کے لیے خدا کی عبادت اور اس کے درشن کرنے کی جگہ ہے۔

## فن تعمیر
جین مندروں کو مختلف تعمیراتی ڈیزائنوں میں تعمیر کیا جاتا ہے۔

شمالی بھارت کے جین مندر جنوبی بھارت کے جین مندروں سے بالکل مختلف ہوتے ہیں۔ جین مندر دو قسم کے ہوتے ہیں:
* شیکھر (گنبد) والے جین مندر
* گھر جین مندر (بغیر گنبد والے)

مندر کے اہم حصہ کو 'گربھ گریہا' کہا جاتا ہے۔ یہاں بھگوان کی پرتیما کی استھاپنا کی جاتی ہے۔

## حوالہ جات

زمرہ:بھارتی معماری
زمرہ:جین مت
زمرہ:جین مندر اور تیرتھ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
معرکہ پورندر

**معرکہ پورندر** سنہ 1665ء میں مرہٹہ سلطنت اور مغلیہ سلطنت کے درمیان میں پیش آیا۔ اس معرکے میں مغل افواج کی کمان مغل شہنشاہ اورنگزیب عالمگیر کے سالار دلیر خان اور جے سنگھ نامی جرنیل کے ہاتھ میں تھی جب کہ مرہٹہ فوج مرہٹہ سلطنت کے بانی اور پہلے چھترپتی شیواجی اور ان کے جرنیل مرارباجی دیش پانڈے کی سربراہی میں شریک ہوئی۔ اس معرکے میں مغلوں نے شیواجی کے قلعہ پورندر کا محاصرہ کیا۔ 2 جون 1665ء کو مغلوں نے مرارباجی کا قتل کر دیا۔ جس کے بعد شیواجی نے ہتھیار ڈال دیے اور اپنے 23 قلعے مغلوں کے حوالے کیے۔ تاہم بعد میں ان میں سے اکثر قلعوں پر مرہٹوں نے دوبارہ قبضہ کر لیا۔

## حوالہ جات

زمرہ:مرہٹہ سلطنت سے وابستہ معرکے
زمرہ:ہندوستان میں 1665ء
زمرہ:1665ء کے تنازعات
زمرہ:مغلیہ سلطنت سے وابستہ معرکے
زمرہ:چھوٹے پیغام خانوں کا استعمال کرنے والے مضامین
معبد کنول

**معبد کنول** یا **کنول مندر** یا **لوٹس ٹیمپل**  ایک مشرق الاذکار جو نئی دہلی، بھارت میں واقع ہے۔ یہ دسمبر 1986ء کو تعمیر کیا گیا اور اس کی تعمیر پر 10 ملین امریکی ڈالر کی لاگت آئی تھی۔ اپنی پھول نما شکل کے لیے جانا جاتا ہے، یہ شہر کی مشہور و معروف سیاحتی جگہ بن چکی ہے۔ دیگر تمام بہائی مشرق الاذکار کی طرح لوٹس ٹیمپل بھی مذہب یا کسی بھی دوسرے عقیدے کا فرق کیے بغیر ہر خاص و عام کے لیے کھلا ہے۔

## حوالہ جات

زمرہ:1986ء میں مکمل ہونے والی مذہبی عمارات
زمرہ:ایرانی معماری
زمرہ:بھارت میں بہائیت
زمرہ:مشرق الاذکار
زمرہ:نئی دلی کی عمارات و ساخات
زمرہ:بھارت میں فارسی باغات
زمرہ:ویکی ڈیٹا سے مختلف مختصر وضاحت
زمرہ:دہلی کے سیاحتی مقامات
عبد القدوس بزنجو

**عبد القدوس بزنجو**بلوچستان کے موجودہ وزیر اعلی ہیں ۔ عبد القدوس بزنجو ایک بلوچستانی سیاست دان ہیں جو 29 اکتوبر 2021 سے وزیر اعلیٰ بلوچستان کے طور پر خدمات انجام دے رہے ہیں۔

## حوالہ جات

زمرہ:1974ء کی پیدائشیں
زمرہ:ارکان بلوچستان صوبائی اسمبلی
زمرہ:بقید حیات شخصیات
زمرہ:بلوچ شخصیات
زمرہ:بلوچستان ارکان صوبائی اسمبلی 2013ء تا 2018ء
زمرہ:بلوچستان کے وزرائے اعلیٰ
زمرہ:بلوچستان B A P پارٹی کے سیاست دان
زمرہ:ضلع آواران کی شخصیات
زمرہ:جامعہ بلوچستان کے فضلا
زمرہ:پاکستان مسلم لیگ (ق) کے سیاست دان
زمرہ:بلوچ سیاست دان
میثاق

**میثاق** تنظیم اسلامی (لاہور) کی زیرنگرانی شائع ہونے والا ایک ماہنامہ جریدہ ہے۔
## تاریخ
اِس ماہنامہ کا اجرا مولانا امین احسن اصلاحی نے کیا اور اِس کا پہلا شمارہ جون 1959ء میں شائع ہوا تھا۔ البتہ متعدد سالوں میں اِس کے شمارے تاخیر سے شائع ہوئے۔
## مدیر
اولاً اِس کے مدیر مولانا امین احسن اصلاحی تھے، بعد ازاں ڈاکٹر اسرار احمد مدیر مقرر ہوئے۔

## مزید دیکھیے
* مولانا امین احسن اصلاحی
* اسرار احمد

## حوالہ جات

زمرہ:اردو زبان میں رسالے
زمرہ:پاکستان میں 1959ء کی تاسیسات
زمرہ:پاکستانی رسائل و جرائد
زمرہ:پاکستانی ماہنامہ رسالے
زمرہ:1959ء سے شائع ہونے والے رسالے
زمرہ:ویکی ڈیٹا سے مطابقت رکھنے والی مختصر تفصیل
شبیر کنبھار

تصغیر|Shabir kumbhar
سندھی زبان کے انجینئر اور فانٹ تخلیق کرنے والے **شبیر کنبھار** () کا اصلی نام غلام شبیر ولد بھلے ڈنو کنبھار ہے۔ ان کی ذہانت، محنت اور جدوجہد سے کمپیوٹر کی دنیا میں سندھی زبان کو ترقی ہوئی۔ انھوں نے سندھی زبان کے رسم الخط کے فانٹس کے مختلف نمونے متعارف کیے، سندھو رسم الخط (Indus Script) کو کمپیوٹر کی دنیا میں فروغ دیا اور انھوں نے شاہ لطیف جیسے سندھی زبان کے بڑے شعرا کی شاعری کو کمپیوٹر میں محفوظ کر کے دنیا تک پہنچایا۔ ان کی خدمات سے سندھی کمپیوٹنگ کو فروغ ملا۔

## پیدائش
شبیر کنبھار تحصیل ہالا، ضلع مٹیاری، سندھ کے چھوٹے سے گاؤں سیراچوں کاکا میں یکم جنوری 1972ء کو پیدا ہوئے۔

## اعزازات
شبیر کنبھار کو سندھی زبان کی ڈیجیٹل انجینئری میں موزوں کام کرنے کے لیے نومبر 2017ء کو شاہ عبد اللطیف بھٹائی ایوارڈ سے نوازا گیا تھا۔

## حوالہ جات

زمرہ:1972ء کی پیدائشیں
زمرہ:سندھی شخصیات
زمرہ:بقید حیات شخصیات
مان گڑھ قلعہ

**مان گڑھ قلعہ** بورواڑی گاؤں میں واقع ہے جو صوبہ مہاراشٹر کے ضلع رائے گڑھ کے تعلقہ مان گاؤں کے پاس پڑتا ہے۔ اس قلعہ کی اہمیت کی وجہ یہ ہے کہ یہاں مرہٹہ سلطنت کے بانی اور چھترپتی اول شیواجی نے قدم رکھا تھا۔ مان گاؤں ممبئی سے 150 کلومیٹر کی دوری پر واقع ہے۔

## مضافات
اس قلعہ کے جنوب میں جور وادی اور مشرق میں کوکن دیوا ہے، جبکہ جنوب مغرب میں گنگاولی گاؤں واقع ہے جو چھترپتی شاہو کی جائے پیدائش ہے۔

یہ قلعہ سطح سمندر سے 235 میٹر بلندی پر واقع ہے۔ قلعہ کے نیچے دیوی ونجھائی کا پرانا مندر ہے۔ مشرقی جانب سے مندر میں داخلے کا راستہ بنا ہوا ہے جس کی شکل گائے کے منہ کی طرح ہے۔ مندر کے دروازے کے پاس ہی مچھلی اور کنول کا تراشا ہوا مجسمہ موجود ہے۔

قلعہ کی بائیں جانب چار کنویں اور ایک غار ہیں، اس غار میں پچاس آدمی بآسانی سما سکتے ہیں۔ ماضی میں یہ غار غلہ اور اناج کے گودام کے طور پر استعمال ہوتا تھا۔ قلعہ کے اوپر فوجی چھاؤنی اور قلعہ دار کے محل کے آثار نظر آتے ہیں۔ یہ قلعہ دار بادشاہ کی طرف سے قلعہ کی حفاظت کے لیے مامور ہوتے تھے۔ قلعہ کے جنوب میں ایک بہت بڑا میدان ہے جہاں فوجی مشقیں وغیرہ ہوا کرتی تھیں۔

## تاریخ
معاہدہ پورندر کی رو سے مان گڑھ قلعہ اورنگ زیب عالمگیر کو واپس کر دیا گیا تھا۔ سنہ 1818ء میں جب مرہٹہ سلطنت کا سقوط ہوا تو اس قلعہ پر انگریز افسر کرنل پروتھر نے قبضہ کر لیا۔

## راستہ
ممبئی سے بذریعہ سڑک مان گڑھ قلعہ کی مسافت 112 کلومیٹر ہے۔ ممبئی سنٹرل، دادر اور تھانے سے مان گاؤں تعلقہ تک بسیں چلتی ہیں۔ وہاں سے نظام پور بارہ کلومیٹر ہے جس کے لیے دوسری بس یا آٹو رکشا درکار ہوتا ہے۔ نظام پور پہنچ کر دوسرے رکشے سے بورواڑی گاؤں جانا ہوگا جو وہاں سے چار کلومیٹر کی دوری پر واقع ہے۔
## حوالہ جات

زمرہ:ضلع رائے گڑھ کے قلعے
زمرہ:مرہٹہ سلطنت کی عمارات و ساخات
زمرہ:ویکی ڈیٹا سے مطابقت رکھنے والی مختصر تفصیل
بیربل ساہنی

**بیربل ساہنی** (14 نومبر 1891ء تا 10 اپریل 1949ء) ایک بھارتی محقق تھا جو رکازی نباتیات (Palaeobotany) میں دلچسپی رکھتا تھا۔ وہ برطانوی روئل سوسائٹی کا فیلو تھا۔ اس نے بھارتی برصغیر کے رکازوں (fossil) کا مطالعہ کیا۔ اُس نے ارضیات اور آثار قدیمہ میں بھی دلچسپی لی۔ اُس نے 1946ء میں ایک ادارے کی بنیاد رکھی جو اب Birbal Sahni Institute of Palaeobotany کے نام سے مشہور ہے اور لکھنؤ میں واقع ہے۔ اُس کے کام کا بڑا حصہ بھارت کے معدوم پودوں اور پودوں کے ارتقا (plant evolution) کے مطالعہ کے بارے میں تھا۔ وہ بھارت میں سائنس کی تعلیم کی توسیع کے کام میں بہت فعال تھا اور نیشنل اکیڈمی آف انڈیا کے صدر کے طور پر کام کرتا تھا۔ وہ اسٹاک ہوم میں واقع انٹرنیشنل باٹنیکل کانگریس کا اعزازی صدر بھی تھا۔

## ابتدائی سال
14 نومبر 1891ء کو بیربل ساہنی بھیرا، شاہ پور، مغربی پنجاب میں پیدا ہوا تھا۔ وہ ایشور دیوی اور لالہ روچی رام ساہنی کا تیسرا بیٹا تھا جو لاہور میں رہتے تھے۔ یہ خاندان ڈیرہ اسماعیل خان سے آیا تھا اور وہ لوگ اکثر بھیرا کے دورہ پر جاتے تھے جو نمک کی کانوں کے قریب تھا اور شائید کھیوڑہ کے جغرافیہ نے کم عمری میں بیربل کو بڑا متاثر کیا۔ بیربل پر اپنے دادا سے سائنس کا بھی اثر آیا۔ بیربل کے دادا ڈیرہ اسماعیل خان میں بینکنگ کے کاروبار کی ملکیت رکھتے تھا اور کیمسٹری میں شوقیہ تحقیقات کرتے تھے۔ بیربل کے والد روچی رام لاہور میں کیمسٹری کے ایک پروفیسر تھے اور خواتین کی آزادی کی جدوجہد کے سرگرم کارکن تھے۔ روچی رام نے مانچسٹر میں تعلیم حاصل کی تھی اور ارنسٹ ردرفورڈ اور نیلسن بوہر کے ساتھ کام کیا تھا۔ اُس نے اپنے تمام پانچ بیٹوں کو انگلینڈ میں پڑھنے کے لیے بھیجا۔ روچی رام جلیانوالہ باغ قتل عام کے بعد حکومت کے خلاف عدم تعاون کی تحریک میں شریک تھا۔ اس کا گھر سیاسی سرگرمیوں کا مرکز تھا اور گھر کے مہمان خانے میں موتی لال نہرو، گوپال کرشنا گوخیل، سروجنی نایڈو اور مدن موہن مالویہ ٹھہر چکے تھے۔
بیربل ساہنی نے اپنی ابتدائی تعلیم ہندوستان میں گورنمنٹ کالج یونیورسٹی لاہور (جہاں اس کے والد نے کام کیا) اور پنجاب یونیورسٹی (1911) سے کری۔ اُس نے شیو رام کشیاپ (1882–1934) سے نباتیات کی تعلیم حاصل کری جو بھارتی اشنیات (bryology) کا باپ مانا جاتا ہے۔ اُس نے 1914ء میں امانول کالج، کیمبرج سے گریجویشن کی۔ بعد میں اُس نے یونیورسٹی آف لندن میں البرٹ چارلس سیارڈ کی نگرانی میں مطالعہ کیا اور 1919ء میں ڈی ایس سی سے نوازا گیا۔

## حوالہ جات

زمرہ:1891ء کی پیدائشیں
زمرہ:1949ء کی وفیات
زمرہ:بھارتی ماہرین ارضیات
زمرہ:جامعہ لندن کے فضلا
زمرہ:رائل سوسائٹی کے رفقا
زمرہ:لکھنؤ کے سائنس دان
زمرہ:لکھنؤ یونیورسٹی کا تدریسی عملہ
زمرہ:بھارتی سائنسدان
اینگلو مرہٹہ جنگیں

**اینگلو مرہٹہ جنگوں** کا اطلاق ان تین جنگوں پر ہوتا ہے جو برصغیر میں مرہٹوں اور برطانیہ کی ایسٹ انڈیا کمپنی کے مابین ہوئیں۔
* پہلی اینگلو مرہٹہ جنگ (1775ء – 1782ء)
* دوسری اینگلو مرہٹہ جنگ (1803ء – 1805ء)
* تیسری اینگلو مرہٹہ جنگ (1817ء – 1818ء)

زمرہ:بھارت کی جنگیں
زمرہ:تاریخ مہاراشٹر
زمرہ:مرہٹہ سلطنت سے وابستہ جنگیں
زمرہ:برطانوی ایسٹ انڈیا کمپنی سے وابستہ جنگیں
زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت